open-index/open-wikipedia-markdown huggingface dataset:
ФК Баварія

**ФК Баварія (Мӱнхен)** (нім. FC Bayern München AG) — німицькый фотбальный клуб из Мӱнхена. Єден із майзнаємых і майсильных клубув Німещины і світа. Клуб бавит у Бундеслізі, майвишному дивізіонови німецької фотболової системы. «Баварія» є майуспішным клубом у німицькому фотбалі тай єдным із майтитулованых у світі. Команда выграла 34 націоналні титулы, котрі замыкавут у собі 11 титулу за рядом із 2013 по 2023. рук, тай рекордні 20 націоналных погару, а щи чиселні европські титулы.

Катеґорія:Фотбаловы клубы
ФК Бухара

**Професіональный  футбальный клуб «Бухара» авать накурто Бухара **  (узб. «Buxoro» professional futbol klubi) — професіональный фотбальный узбицькый  клуб из вароша Бухара.

Катеґорія:Фотбаловы клубы
Тиґла

**Тиґла** — штучный камінь формы паралелепіпеда, изробленый из мінеральных матеріалӯв тай поддаваный термічнӯв обробці, што ся хоснує ге строителный матеріал.
 
## Виды тиґлы
* Ґіперпресована тиґла
* Огнестойка тиґла
* Челлена тиґла
* Фасонна тиґла
* Лицёва тиґла
* Рядова тиґла
* Пічна тиґла
* Актурна тиґла
* Силікатна тиґла
* Лекальна тиґла
* Глазурована тиґла
* Челленёва тиґла
* Клінкерна тиґла
* Тротуарна тиґла
* Свинцёва тиґла
* Саман

Катеґорія:Ставебны материалы
Продуценты

**Продуценты** - ото орґанізмы, кутрі  спосôбні производити органічиські вещества из неорганіческых,  вшиткі уни є автотрофы. Исе в основнôму зелині ростлины (синтизувут органічиські вещества из неорганічиськых у процисі фотосинтеза),айбо дакôтрі виды бактирўв-хемотрофўв способні на чисто хімічный синтез органікы без сонячного світла.

Продуценты занимавут первôє місто у їдловôму ланцови.

Катеґорія:Біолоґія
Хабіб Нурмагомедов

**Хаб́іб Абдулман́апович Нурмагом́едов** (ав. ХIабиб Нурмухlамадов; ур. 20. септембер 1988, Сільд, Цумадінськôму район, Дагестанська АРСР, СССР) — російсыкий бôєць змішаных бойовых искуств, котрый  выступат пўд егідôв Абсолютного бôйцôвського чемпіонату (англ. Ultimate Fighting Championship, UFC), у ôктôвбрі 2018 рôку — другоє місто у абсолютнôму рейтингови бôйцюв(пўсля тжковеса Даніеля Кормє), чемпіон у легкўм висі. За національностю авариць.

Катеґорія:Шпортовци
Катеґорія:Персоналии:Росія
Інґушетія

**Інґушетія**, офіціална назва **Республіка Інґушетія** — субєкт Россійской Федерації, республіка у єй составі. Входить у Сїверо-Кавказькый федералный округ.

Головне містом — город Маґас.

Граничить з Сївернов Осетіёв (на западі), з Чеченьсков Республіков (на выходї) и з Ґрузійов (на юзі). Граніця з Ґрузійов є державною границьов Росії.

Была сотворена 4 юнія 1992 року.

Є найменшым реґіоном Россійской Федерації по площі (без ґородів федералного значіня).

## Ґеоґрафія
### Горы
Інґушетія є розташована на сїверных схилах предгіря Великого Кавказького хребта (у централній єго части) и на прилеглых до нёго малых хребтах Терськым, Сунженьскым и Скалистым. Продовжітелность із сївера на юг чінить 144 кілометрів, із запада на выход — 72 кілометрів.

### Рельєф
У сїверных раёнах рельєф є степный, на юзі — гірськый, котрый ся складає з хребтів, роздїленых долинами и ущелинами. У централных раёнах — долины рїк Сунжа и Асса, южна частка республікы є занята Кавказькыма горами.

Найвысша точка — гора Шан (4451 метрів). Продовжітелность Кавказькых гір — 50 кілометрів.

### Часове пасмо
Інґушетія є у часовій зоні МСК (московськый час). Одхылїня од Універзалного Коордінованого Часу (УТС) чінить плюс 3 годины.

### Клімат
Клімат є контіненталный, высокогірскый; залежыть од вышкы над уровнём моря. Середні температуры януара — од плюс 3 до плюс 10 градусів, юлія — плюс 21 до плюс 23 градусів. Опадів — до 1200 міліметрів у роцї.

### Гідроґрафія
Гідроґрафічны обєкты мають неравномірне розподілїня, што є звязане з неєднородностёв рельєфа. Республіканьскы водны ресурсы ся актівно хосновують у ґаздуваню.

### Рїкы
Вшыткы рїкы Інґушетії входять у рїчный басейн Каспійского моря меджерїча Терека и Волгы. Найвекшов воднов артеріов є Терек, але через Інґушетію протїкать лем на невеличкім одрїзку. Основны рїкы Інґушетії — приток Терека рїка Сунжа и приток Сунжи — рїка Асса. Протїкають также рїкы: Фортанґа, Армхи, Камбелїєвка и другі. Обща площа басейна рїк чінить 3073 кілометрів квадратных.

### Водопады
Мають ся Ляжґиньскый, Фуртоуґськый, Ека-чожиньскый и Шоаньскый водопады.

### Корисны копалины
Про тоє, же земля, єй недра и іншы природны ресурсы ся хосновують и охраняють, є записано у Конштітуції Республікы Інґушетія.

Мінерално-сырьебаза ся складає з находищ нафты (розвіданы запасы нафты чінять коло 11 міліонів тон), природного ґазу, мармора, вапна, ґлин, термалных лїчебных вод и мінералных вод тіпу «Боржоми». Нафта и ґаз суть найважнїйшыма корисныма копалинами. Добываня нафты ся веде од 1915 року.

### Флора
Рослинность: на сїверї — лїсова и лїсостепна, на юзі у горах — шыроколисты лїсы, высше субалпійськы и алпійськы лукы. Обща площа лїсного фонда чінить 84,4 тысяч гектарів.

### Фауна
У Інґушетії жиють около 60 видів ссавцїв, 150 видів птахів, 24 виды амфібій и 8 видів рептілій. У горах суть камяна и лїсова куна, бурый медвідь, кабан, сарниця, лїсовый кот и другі. У 2008 роцї была сотворена Червена книга Інґушетії.

Катеґорія:Субєкты Росії
Завбуч

**Завбуч** — село в бывшом Перечинском районѣ Закарпатской области. Административно входить в Туряпасѣцку сельску раду въедно з селами Раково и Туря Пасѣка.

## История
В чехословацкой добѣ село еще не мало штатистично-административный статус, в приселку *Заобуч* села Туря Пасѣка была еднокласна русинска школа (1930).

## Жерела и одказы
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  http://www.twirpx.com/file/1775048/ (pdf)
* Тронько П. и др. (ред.) Історія міст і сіл України. Том 7. Закарпатська область. К. 1969.

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Словотворѣня

**Словотворѣня** е частьов лингвистикы, наукы о языку, и занимать ся анализов поступох творѣня новых слов. Словотворѣня е важным способом збогачованя словной засобы языка. Новы слова ся творять на основѣ уже екзистуючых в языку, або ся переберають з иншых языкох з приспособлѣньом ку системѣ русинского языка. Познаня принципох словотворѣня е потребне про то, жебы мож посудити, ци нове творене слово з оглядом на языкову систему е справне и вгодне.

## Словотворны елементы
Найменшы части слова, котры мають вызнам называють морфемами. Словотворныма морфемами суть корѣнь, префикс и суфикс. Не суть словотворныма морфемами флексии и флективны суфиксы.

## Способы словотворѣня
* Абревиация (куртаня): США (Споены Штаты Америкы), бионика (биология + техника).
* Деривация (одводжаня): лѣс, пра-лѣс, лѣс-н-ый.
* Калкованя з чужого языка: газдыня (gazdasszony), мышка (muscula), хмародрап (skyscraper).
* Композиция (складаня): авиапошта, великодержава, высокошколскый.
* Конверзия (слово переходить в иншу часть речи): Божичку (интеръекция зоз субстантива), хворый (субстантив з адъектива). 
* Перебраня з чужого языка: бос (boss), сайт (cite), тикет (ticket), файл (file), филм (film).
* Творѣня словозлук: день-ночь, немастный-несоленый, зубами-нохтями, скок з тычов.

## Жерела и одказы
* Жеребило Т. В.: Словарь лингвистических терминов. Изд. 5-е. Назрань: изд-во ООО «Пилигрим», 2010. — 488 с. 
* Юрій Панько: Русиньско- русько- україньско- словеньско- польскый словник лінґвістічных термінів. — Пряшов: Русиньска оброда, 1994.   
* Сабовъ, Евм. Ив.: Грамматика русскаго языка для среднихъ учебныхъ заведеній Подкарпатской Руси.  Ужгород, 1924.
* Василь Ябур, Анна Плїшкова: Сучасный русиньскый списовный язык (высокошкольскый учебник). — Пряшів:  Інштітут русиньского языка і културы Пряшівской універзіты в Пряшові, 2009. 
* [Доц. ПгДр. [Василь Ябур|Василь ЯБУР], к. н., ПгДр. Анна ПЛЇШКОВА, ПгД., ПгДр. Кветослава КОПОРОВА: Русиньска лексіка... Пряшів: Русин і Народны новинкы,  2007]

## Референції

Катеґорія:Словотворѣня
Префиксы SI

**Префиксы SI** суть словотворны префиксы, хоснованы в меджинародной системѣ мѣр (SI), з помочов котрых од основной единкы мѣры творить ся множна (векша) або дѣлна (менша) единка. 

Понеже единка масы килограм уже мать префикс SI во своей назвѣ, множны и дѣлны префиксы при мѣряню масы поуживають ся зоз тысячинов базовой единкы — грамом (g).

## Множны префиксы
Множны префиксы творять единку, котра е за каждым кроком о 10-крат векша.



В информатицѣ, котра ся послужуе бинарныма (двойковыма) числами, префикс *кило* означать 10241=210. Тот префикс поуживать ся при мѣряню обсягу информации в единках *[[бит]]* або *[[байт]]*. В том припадѣ префиксы *дека* и *гекто* ся не поуживають, а префиксы, векшы од *кило* означають далшый ступѣнь числа 1024, напримѣр *мега* означать 10242=220.

## Дѣлны префиксы
Дѣлны префиксы творять единку, котра е лем частьов од базовой, за каждым кроком о 10-крат меншов.




## Жерела и одказы
* Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  
* Система SI (pdf)  

## Референции
Мили-

**Мили** од   *mille* — тысяча — префикс ку назвам единиць мѣры меджинародной системы, котрый означать тысячну часть единицѣ, або 10-3 од зачаточной единицѣ. Позначать ся додаваньом **м** ку позначцѣ единицѣ в кирилицѣ, або **m** в латиницѣ.   

Напримѣр: 1 мм = 10-3 м (еден милиметер ровнать ся 10-3 метра).

## Примѣры з реалности
* Еден милиметер е диаметер снѣжинкы.
* 0,5–1 мм е розмѣр клѣща, 1,2–2 мм мачачой блохы. 
* За даколько милисекунд людскый мозок принимать рѣшѣня на уровни подсвѣдомости.

## Жерела и одказы
* Прохоров А.М. (гл. ред.): Физическая энциклопедия. — Москва: Большая Российская энциклопедия, 1992.  672 с.  (том 3).

## Референции

Катеґорія:Префиксы SI
Скок з тычов

**Скок з тычов** — атлетична дисциплина, в котрой шпортовець мусить перескочити горизонталну латку, послугуючи ся довгов еластичнов тычов. Тота дисциплина стала ся олимпийскым шпортом про мужи од року 1896, а про жены од року 2000.

Латка е умѣщена на двох стоянах так, же легко з них упаде, кедь ся ку ней дотулити. Шпортовець мать три пробы, а проба ся поважуе за успѣшну, кедь шпортовець перелетѣв над латков, а она зостала недотулена. Тот шпорт е техничный, а резултат моцно зависить од тычи. Первы тычи были з тяжкого дерева, в року 1904 пришли бамбусовы, а в сучасности ся хоснують склоламинатовы. Диаметер и довжка тычи не лимитованы.

Первы олимпийскы рекорды были под 4 м, в сучасности суть над 6 м у мужох и над 5 м у жен.

## Найславнѣйшы скакачѣ

## Одказы
* Pole vault. // Encyclopaedia Britannica

## Референции


Катеґорія:Атлетичны дисциплины
Централноевропска Уния

**Централноевропска Уния**,  The Mid-European Union — (Союз притѣсненых народох Середньой Европы), организация, створена по Первой свѣтовой войнѣ представителями притѣсненых народох Середньой и Юговосточной Европы под предсѣдництвом Томаша Гаррига Масарика.

Америцкы Русины просили помоч од Президента Вилсона и Президент обѣцяв помочи, жебы Русиния достала автономию. Он тыж зазначив, же Русинам было бы розумно вступити до Централноевропской Унии, союза еденадцяти малых народох.

26. октобра 1918 Централноевропска Уния прияла меджи свои члены Русинох (через Америцку Народну Раду Угро-Русинох, котру представляв Григорий Жаткович) яко самобытный народ (нацию).

## Жерела и одказы
* Roberts, Kenneth Lewis. "Europe's Morning After" (Harper, 1921), p 131
* Жаткович Г. И. Экспозе бывшего губернатора Подкарпатской Руси о Подкарпатской Руси. — Гомстед, 1921
* Поп, Иван. Энциклопедия Подкарпатской Руси. Ужгород: Изд-во В.Падяка, 2001. 431 с. .

## Референции

## Галерия

File:Masaryk Independence Hall 1sm.jpg|Масарик подписуе Декларацию
File:Zatkovich signing sm.jpg|Жаткович подписуе Декларацию
File:New Liberty Bell sm.jpg|Звоны про свободу притѣсненых народох
File:New Map of Europe 1918.jpg|Нова мапа Европы 1918

Катеґорія:История Чехословакии
Конор Макґреґор

**Ко́нор Е́нтоні Макґре́гор** (, ; , Даблін, Ірьско) — ірьскый борець змішаных боёвых, умень, котрый ся выступає ай професіоналному боксу. Знамый передовшыткым своїм выступлїням в UFC. Першый в історії UFC подвойный шампіон, котрый тримав два разы в розлічных ваговых катеґоріях — в пололегкій і легкій вазї.

Катеґорія:Шпортовци
WWE

«WWE» («World Wrestling Entertainment») — найвеликый промôушен реслінгу. Ôснована «WWE» была Вінсом МакМеном старшымм 24 января 1963 рôку у ЗША. «WWE» ділит ся на пять бриндўв: «RAW», «SmackDown Live», «NXT», «205 Live» та «Main event». Ôснована Родеріком Джеймсом МакМеном и Тутсом Мондтом в 1952 рôці и спиршу называло ся  «Capitol Wrestling Corporation». Типирь  «World Wrestling Entertainment» («WWE») є найвеликôв у Гамериці и у  всьôму світі фидираційôв професіонального реслінгу. Число любителюв даного вида спорта лише у ЗША складат 13 мільйонів чолôвік, а бôї ся  транслювут у бўльш чим 150 краинах.

Катеґорія:Шпорт
Ризетка

**Ризетка** — розйом для быстрого уключаня и выдключаня електричных пристрôйстрўв из пôмўчôв електричнôї вилкы. Має, зависимо выд типа, 2-3 отдєлы, у котрых нахôдят ся контакты пўд напругôв.

Катеґорія:Електротехнічны сучасткы
Джохар Дудаєв

**Джоха́р Дуда́єв** (; , с. Первомайске, Ґаланчожскый район, Чечено-інгушска АССР, РСФСР, СССР — , Ґехі чу, Чеченьска републіка Ічкерія) — чеченьскый воєнный, штатный і політічный дїятель, глава чеченьского ослободітелного руху у 1990-х роках, першый презідент Чеченьской републікы Ічкерія.

У колишнїм Джохар быв генерал-маёром авіації Советьской армады.

## Референції

Катеґорія:Політіци
Катеґорія:Презіденты
Катеґорія:Персоналии 20. стороча
Катеґорія:Чечня
Катеґорія:Генерал-майори
Тимур Муцураєв

**Тиму́р Хамза́тович (Хаса́нович) Муцура́єв** (, 25. юл 1976, Грозный, СССР) — чеченскый автор-исполнітєль, участник вооружонного кôнфлікта у Чечні, на бôці Вооружонных сил ЧРИ.
Евклидовска геометрия

**Евклидовска геометрия** — геометрия, выкладена в Евклидовой многотомной книзѣ *Основы* (около року 300 до н. е.). Вшиткы геометричны идеи и побудовы суть звязаны з назорныма представлѣнями о свѣтѣ доокола нас, напримѣр, просты линии суть як натягнуты ниткы и т. п. Геометрия Евклида была едина екзистуюча геометрия цѣлы 2000 рокох, аж покы в 19. сторочу углублѣня нашого знаня и наукы о просторѣ не привело ку иншакым геометричным теориям, подля котрых Евклидовска геометрия е лем едным конкретным припадом общой геометричной теории.

Евклид про вшитку свою науку не потребовав нич веце лем линийку и циркель и обще математичне думаня, котре не потребуе учити ся напамять алгоритмы рѣшѣня ровниць, потребуе лем зазирнути в глубину предмета, потребуе мудры идеи, способность генерализовати познаты факты и в каждом припадѣ стоить на важности доказа. Фактично Евклидовска геометрия зоставать и донынѣ едина геометрия, котра ся выучуе в середных школах.

## Дефиниции и постулаты

Жебы выклад быв ригорозный, Евклид зачинать з дефиниций, а пак формулуе постулаты, котры лежать в основѣ его геометрии. Так *точку* дефинуе як тото, што не мож подѣлити на части, а *линию* як тото, што мать довжку, але не мать ширину. Выходячи з того дале дефинуе углы и геометричны фигуры. Напримѣр, кружниця — плошна фигура, складена зо вшиткых точок, што суть на фиксованом одстояню (радиус) од заданой точкы (центер). Подобны дефиниции ся практикують в математицѣ доднесь.

Дале Евклид подав пять постулатох, на котрых основав свою геометрию, з них первый и пятый были оспорены математиками нашой добы.
* Первый постулат голосить (в сучаснѣйшом выкладѣ математика Давида Гилберта): про кажды двѣ точкы екзистуе една а лем една проста, што их споюе.
* Пятый постулат в Евклидовом выкладѣ: кедь проста перетинать двѣ просты так, же на едной ей сторонѣ сума внуторных прилеглых углох менша од сумы двох простых углох, тоты двѣ просты на той стороны в продовжѣню ся перетнуть. В сучаснѣйшом выкладѣ Давида Гилберта): про кажду линию **L** и точку **p**, што не лежить на той линии, екзистуе една а лем една линия, проходяча через точку **p** и не перетинаюча линию **L** (постулат паралелности).

З постулата паралелности Евклид легко доказуе свою теорему о том, же сума углох триуголника все ся ровнать 180° (сумѣ двох простых углох).

## Иншы геометрии
В року 1829 Николай Лобачевскый, а в року 1831 независимо Янош Бояи, опубликовали опис геометрий, котры были згодны з Евклидовсков геометриов во вшитком окрем постулата паралелности, тото была так звана гиперболична геометрия.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Benno Artmann: Euclidean geometry. //Encyclopaedia Britannica

## Референции

Катеґорія:Евклидовска геометрия
Полянска Гута

**Полянска Гута** — село в бывшом Перечинском районѣ Закарпатской области. Село административно належить ку Туряполянской сельской радѣ.

## История
В року 1910 в селѣ жили 278 особ русинской народности. До року 1913 село мало мадярску назву *Polenahuta*, пак было переименовано на *Mezőhuta* и прилучено ку Туря Полянѣ. З той причины в наступных роках не мало статус окремого села и штатистичны податкы хыблять. 

Статус окремого села, але належного ку Туряполянской сельской радѣ, одзыскало при совѣтской административной реформѣ в року 1945.

## Сельска рада
Тур'є-Полянська сільська рада
89232, Закарпатська обл., Перечинський р-н, с.Тур’я Поляна, вул.Зелена,94 

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  (pdf) 
* Тронько П. и др. (ред.) Історія міст і сіл України. Том 7. Закарпатська область. К. 1969. 
* Полянска Гута. //Портал ВР України 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Порошково

**Порошково** — село в Перечинском районѣ Закарпатской области, центер сельськой рады, до котрой входять Маюркы и Мокра. Лежить на лѣвом березѣ рѣчкы
Турѣ, за 23 км од районного центра. Через село иде асфалтка Ужгород — Свалява.

## История
Первы упоминкы о селѣ датованы роками 1357 и 1381, паном села быв Габор Орос, дале
Порошково належало панству Другетох, а од року 1711 ерару. В року 1762 збудовали муровану грекокатолицку церковь св. Николая, котра служить громадѣ доднесь.

Року 1910 в селѣ были 2012 обывателѣ, з того Мадяре — 40, Нѣмцѣ — 126, Русины — 1846. Подля вѣры: римокатолици — 20, грекокатолици — 1857, израелиты — 130. До Трианона село административно належало ку Перечинскому округу (Perecsenyi járás) жупы Унг (Ung vármegye).

В януарѣ 1919 Порошково окуповало чехословацке войско.

В року 1930 село мало 2513 обывательох, з котрых 2345 были грекокатоликы. Подля народности: Русины — 2351, Евреи — 94, Чехы и Словакы — 38, Мадяре — 13, Нѣмцѣ — 2, чужоземцѣ — 15. Была русинска 6-класна школа. Ходив приватный автобус. В селѣ была пошта, нотарскый уряд, жандарска станиця.

В марцу 1939 Порошково окуповало мадярске войско. Около 100 молодых людей утѣкли до Совѣтами окупованой части Польщи, 87 з них вернули ся яко воякы армадного корпуса генерала Лудвика Свободы.

25. октобра 1944 до Порошкова вступила 24. Самаро-Ульяновска стрѣлецка дивизия Червеной армады и зачав ся совѣтскоукраинскый период его истории. В року 1962 отворили нову велику середню школу на 750 учньох.

## Вызначны родаци
* Михаил Михалина (1924 - 1998) - вызначный русинскый, мадярскый и чешскый фотбаловый оборонець.
* Августин Штефан - педагог, политичный дѣятель Подкарпатской Руси
* Евгений Фенцик - писатель, журналиста, публициста, служив ту священиком од року 1885 до своей смерти.

## Сельска рада
Порошківська сільська рада
89230, Закарпатська обл., Перечинський р-н, с.Порошково, вул.Центральна,74 

## Жерела и одказы
* Гурницький  К. І.: Порошкове. //Тронько П. и др. (ред.) Історія міст і сіл України. Том 7. Закарпатська область. К. 1969. Сс. 463-472. 
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  (pdf) 
* Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014.  Google books 
* Порошково. //Портал ВР України 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Лумшоры

**Лумшоры** — село в бывшом Перечинском районѣ Закарпатской области, административно належить ку Туричковской сельской радѣ въедно зоз селами Липовець и Ликицары. В Лумшорах розмѣщена туристично-рекреачна база. Тут тыж е сѣрчановодородне жерело. До року 1945 село не мало административного статуса и не споминать ся в штатистиках. Авшак ся Лумшоры споминають меджи найвызнамнѣйшыма жерелами сѣрчано-йодовыма и сѣрчаныма.

## Сельска рада
 Туричківська сільська рада89215, Закарпатська обл., Перечинський р-н, с.Турички,30 

## Купелѣ Лумшоры
Купелѣ Лумшоры суть найдавнѣйшыма в Угорской Руси, бо упоминають ся уже з року 1600. Дотеперь заховав ся стародавный котел, в котром грѣли лѣчиву воду. Од року 1751 ту была и деревяна церковь св. Михайла, тота ся але не заховала, згорѣла в року 1906.

В чехословацкой добѣ примитивны купелѣ Лумшоры ренововали.
 

В сучасности в Лумшорах фунгуе лѣчивно-оздоровный комплекс *Полонина* зоз плаварньов, рекреачны базы *Лумшоры* и *Ловецке обыстя*, лыжарськый вытяг.

## Жерела и одказы
* Dr. Jiří Král. Podkarpatská Rus. V Praze, nákladem vlastním, 1924.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  (pdf) 
* Тронько П. и др. (ред.) Історія міст і сіл України. Том 7. Закарпатська область. К. 1969. 
* Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014.  Google books 
* Лумшори на сайті ВР України 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Постулат

**Постулат**,  *postulatum пожаданя*  — тверджѣня (суджѣня), котре ся принимать в рамках даякой научной теории за истину, хоть и не годно быти доказане з помочов той теории, и так выступаюче в ней як аксиома.

## Етимология
То, што ся формулуе яко постулат може мати характер очевидной истины, або правила, на основѣ котрого будуть ся розвивати далшы суджѣня (напримѣр теоремы ся выводять з аксиом), або религийной, идеологичной, филозофской догмы, але попри той рознородности общим е то, што закладено в етимологии слова: постулуе ся, значить *пожадуе ся, обы тото было прияте*. 

## Постулат и аксиома
Постулат и аксиома суть часто поважованы за синонимы. Напримѣр 5. постулат (о паралелности) Евклидовской геометрии во выкладѣ Гилберта называть ся *аксиомов паралелности*. Сам же Евклид называв постулатами тоты тверджѣня, што суть звязаны з его предметом, геометриов, а иншы логичны тверджѣня, што ся принимають без доказа, напримѣр: *часть менша од цѣлого* — называв аксиомами.

## См тыж
* Априори
* Аксиома
* Догма

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Постулат. //Большая Советская Энциклопедия.

## Референции

Катеґорія:Терминология
Катеґорія:Лоґіка
Михаил Михалина

**Михаил Михалина** (*15. марец 1924, Порошково, Подкарпатска Русь, Чехословакия— †30. август 1998, Ужгород, Украина) — вызнамный шпортовець Подкарпатской Руси, Мадярщины и Украины, заслуженый майстер шпорта СССР. 
 
Фотбалову карьеру зачав во клубѣ *[[ШК Русь]]* (1937), успѣшно выступав за тот клуб в майстровствѣ Мадярщины (1943-1944), по войнѣ бавяч, а неодовго капитан дружины *Динамо (Киев)* (1949-1955), од року 1955 тренер дружин *Спартак (Ужгород)*, *Спартак (Ивано-Франковск)*, *Буковина (Чорновцѣ)*, предсѣдник федерации фотбала Закарпатской области.

## Хронология фотбаловой карьеры
Михаил (Михайлович) Михалина зачав фотбалову карьеру яко 13-рочный юниор в ужгородском клубѣ *[[ШК Русь]]*, понад 15 рокы бавив в командах высшой лигы, а в другой половцѣ живота занимав ся тренерсков роботов и быв организатором шпорта:*
* 1938-1940 в резервѣ *ШК Русь; 
* 1941-1944 в основной дружинѣ *[[ШК Русь]]*;
* 1945 *Динамо (Ужгород)*;
* 1945 шампион Украины в 1. повоенной Спартакиадѣ в репрезентации Закарпатя;
* 1945-1948 *Спартак (Ужгород)*;
* 1949-1956 *[[ФК Динамо Київ|Динамо (Киев)]]*, в роках 1952-1934 капитан дружины, заграв 108 мечи, в року 1954 держатель погара СССР;
* 1954 в репрезентации СССР выступовав в Норвегии, Мадярщинѣ.

## Тренерска и организаторска робота
* 1956-1990 на тренерской роботѣ;
* 1977-1983, 1991-1995 предсѣдник федерации фотбала Закарпатской области.
## Честь памяти
Як честь памяти вызнамного шпортовця, в Ужгородѣ каждорочно одбывать ся юниорскый фотбаловый турнир.  

## Жерела и одказы
* Гаджега В. М.: Михалина Михайло Михайлович. //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007, сс. 217-218. 
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 

## Референции

Катеґорія:Русиньскы шпортовцы
ШК Русь

**Шпортовый клуб ''Русь Ужгород*** — славотна фотбалова дружина учительох [[Подкарпатска Русь|Подкарпатской Руси]] 1920-1940-х рокох.

==История клуба==
*ШК Русь Ужгород* быв створеный [[15. авґуст|15. августа]] [[1925]]. Его емблемов став ся герб [[Подкарпатска Русь|Подкарпатской Руси]] з надписом *СК Русь*, в червеных и зеленых фарбах.
Клуб збудовав штадион в Ужгородѣ, в року 1929 став ся шампионом [[Подкарпатска Русь|Подкарпатской Руси]], неодовго и [[Словакия|Словакии]] (1933, 1936). Зато, же од року 1934 фотбалисты *ШК Русь* яко первы в [[Чехословакия|Чехословакии]] лѣтали на свои мечи по републицѣ на [[летадло|аеропланѣ]], достали назывку «лѣтаючы учителѣ». Од року 1935 клуб грав во высшой националной фотбаловой лизѣ
[[Чехословакия|Чехословакии]]. Часто в драматичных ситуациях выгравав над славотныма фотбаловыма клубами [[Прага|Прагы]], [[Злин]]а, [[Градец Кралове|Градця Кралове]]. Клуб став ся своефайтовов народнов гордостьов [[Русины|Русинох]] [[Чехословакия|Чехословакии]]. В 1938-1944 ШК Русь грала в майстровствѣ [[Мадярске кральовство|Мадярщины]] в первой фотбаловой лизѣ. По приходѣ в [[Подкарпатска Русь|Подкарпатску Русь]] Червеной армады и прилучѣню края ку [[СССР]], восени року 1944, клуб был роспущеный.


Меджи найславнѣйшыма бавячами клуба быв непобѣдимый брамкарь [[Алекса Бокшай]] и резервный брамкарь [[Василь Федак]], познатый организатор подкарпатского фотбала, а по року 1944 арештант [[ГУЛАГ]]а. Тренер клуба: Отто Мазал-Шквайн.

==Еще еден ШК Русь==
Подкарпаторуска Жупа Фотбалова мала 12 шпортовых клубох, меджи нима быв тыж *ШК Русь Хуст''. Тот клуб закладеный быв в року 1934, але быв значно слабшый и нигда не грав во высшой лизѣ, хоть в року 1938 мав на то надѣю. 

## Жерела и одказы
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 
* Василь Федак. Организация футбола. Изданіе Подкарпаторуськой Жупы Футболовой. Ужгород, 1936.
* Профиль клуба Русь Ужгород.
* 87 років тому було створено СК "Русь". //Закарпаття онлайн. 2012.08.15
* Як грали футбол наші предки 80 літ тому? //LOBDA
## Референции

Катеґорія:Шпортовы клубы
Енерґетичні напиткы

**Енерґети́чні напиткы** *(енерге́тикы)* — безалкоґольні напиткы, у рекламнӯй кампанії котрых робит ся акцент на іхню возможность стимульовати центральну нервôву систему людины тай повышати роботоспособность, а также на ото, ош уни ни давут людині уснути.

Катеґорія:Напої
Стрый

**Стрый** може быти:

* Стрый — ступѣнь родинства, брат отця

## Топоним
* Стрый — город в Украинѣ.
* Стрый — рѣка в Украинѣ.
Стрый (родина)

**Стрый**, **стрыко**, **стрык** — брат отця.
Стрыева жена означать ся: **стрыйна**, **стрына**.

## Жерела и одказы
* Horoszczak, Jarosław: Słownik łemkowsko-polski, polsko-łemkowski. Warszawa 2004. 
* Дуда, Ігор: Лемківский словник. Тернопіль, Астон, 2011. (см. с. 117, «дядько»)
* Капраль, Михаил: Русинськый ортоґрафічный словарь. Будапешт, 2017 
* Доц. ПгДр. Василь ЯБУР, к.н., ПгДр. Анна ПЛЇШКОВА, ПгД., ПгДр. Кветослава КОПОРОВА: Русиньска лексіка

Катеґорія:Родина
Стрый (ріка)

**Стрый** — рѣка во Львовской области Украины, правый приток рѣкы Днѣстер. Довжка току 232 км, плоха басейну 3060 км2. 

## Выток
Выток мать во Восточных Карпатах, о 4 км на сѣверовосток од села Верхнячка, во вышцѣ 920 м. Од вытока тече на запад до Туркы, пак повертать на сѣвер.

## Устя
Вливать ся до Днѣстра о 10 км пониже Жидачова.

## Опис
Тече векшинов в тѣсной долинѣ. Живлѣня мѣшане. Найвысшу ровину воды мать в яри. Але повѣни стають ся и в иншых пораз року. Середний проток воды на одстояню 17 км од устя  — 45,2 м3/сек, найвекшый — 890 м3/сек. Лед ся творить од новембра до апрѣля, Замерзнутя рѣкы держить за 2-2,5 мѣсяцѣ. Векшы населены пункты на рѣцѣ Стрый суть: Турка, Стрый, Жидачов.
На рѣцѣ находить ся Завадовска електрарня.

## Жерела и одказы
* Швець Г.І., Дрозд Н.І., Левченко С.П. Каталог річок України. Видавництво АН УРСР. Київ, 1957. 
* Стрый (река в Львовской обл.) //Большая Советская Энциклопедия

## Референции

Катеґорія:Рікы Україны
Катеґорія:Рікы Европы
Катеґорія:Рікы подля алфавиту
Гуцулы

**Гуцулы**, карпатска етнографична група, населяюча горскы районы даколькых областей Украины: Ивано-Франковской (Верховинскый, часть Косовского, Надвирнянского и Коломыйского), Чорновецкой (Буковины) (Путилскый и Вижницкый), Закарпатской (Раховскый, около 20 сел). Гуцулы жиють таксамо в даколькых селах диштрикта Марамуреш в Румынии. Тоту територию Гуцулы заселили в 14.-18. вѣках, найпозднѣйше ей подкарпатску часть (17.-18. вѣкы).
## Походжѣня
Найгустѣйше заселяють берегы Прута и Черемоша. Православной вѣры суть Гуцулы Буковины, галицкы и подкарпатскы суть грекокатолици. О походжѣню их ествуе вецей гипотез, але то, же ся Гуцулы появили односно недавно, а в самых дикых незалюдненых горах, говорило бы на хосен той, котра розбор их назвы звязуе з румынскым *ul (тот)* и *huc (hoț бандита)*, ци же иде о значну частку зберанцьох, военскых дезертерох вшиткых сосѣдных народностей, котры гледали, де бы ся могли скрыти.

Гуцулы все выокремльовали себе од иншых обывательох Карпат. В зачатку 20. стороча все силнѣйше схыляють ся ку украинской самоидентификации.

## Култура
Выдѣляють ся уже своим пестрым шатьом. Традичным занятьом Гуцулох было скотарство, взимѣ рубаня лѣсу, влѣтѣ сплав бокорох. Суть великыма майстрами в роботѣ з деревом. Мають шпецифичну архитектуру, на роздѣл од своих сосѣдох, Бойкох, нигда не жили в дымнянках. Охотно нанимають ся на роботу в оддалѣню од свого родиска. 

Пятьчленны церквы и гуцулска гражда и иншы уникатны дѣла гуцулской културы, гуцулскы повѣры, легенды, способ живота и окружѣня приваблюють велике число туристох и вдохновляють умѣлцьох. Михайло Коцюбинскый романтично змальовав Гуцулох в повѣсти Тѣнѣ забытых предкох, а Гнат Хоткевич в повѣсти Камѣнна душа, подля их книг створены и филмы. 

## См. тыж
* Гуцулска република

## Жерела и одказы
* Řehoř, František: Huculové. //Ottův slovník naučný. Jedenáctý díl. Praha : J. Otto, 1897. S. 828–829. Доступне онлайн https://cs.wikisource.org/wiki/Ottův_slovník_naučný/Huculové.
* Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. 

## Референции

Катеґорія:Етнічны ґрупы
Наркоз

**Наркоз** — загальноє знибôлюваня, подобноє до состоянія штучного сну, из пôвнôв, авать частичнôв втратôв сознанія и втратôв бôльовôї чутливости.

Катеґорія:Здоровя і медіціна
Дôпінг

**Дôпінг** — вещества, зокрема фармакологічні, що при ввидинні у орґанізм сприявут активізації його роботы и рôсту, стимуляції фізичнôй и нервнôй діятельности и так дальше.
Ясѣня

**Ясѣня** (гуц. диалект *Ясинье*,  *Ясіня*,  *Kőrösmező*,   *Jasiňa*) — мѣстечко Раховского района Закарпатской области. До року 2024 мало в украинской администативѣ статус «селище мѣстского типа», котрый достало в року 1947, днесь вымѣненый на «селище».

## Полога
Лежить в долинѣ меджи горскыма пасмами Чорногора и Свидовець, над рѣков Чорна Тиса. Оддалене о 30&nbsp;км од районного центра и 274&nbsp;км од областного. 

Середня рочна теплота +6°C, януара -6°C, юла +16,9°C.

## История

Перва упоминка походить з року 1555 (Keoreosmezew, 1555). 

В року 1724 выставлена перва клавзура, хоснована про сплав дерева.

До Трианона належало ку Тисянскому округу (Tiszavölgyi járás) жупы Мараморош (Máramaros vármegye). В року 1910 мало 9795 обывательох, з них было Русинох 6824, Нѣмцьох 1484, Мадярох 1461. По роспадѣ Австро-Мадярщины в наставшой атмосферѣ нестабилности в року 1919 село стало ся центром Гуцулской републикы, котра продержала ся до половкы рока.

В року 1930 в селѣ жили 10614 обывателѣ, з того Русины — 7365, Евреи — 1352, Мадяре — 1154, Чехы и Словакы — 497, иншы — 14, чужоземцѣ — 180. Религийны громады: 6454 — грекокатоликы, 1545 — римокатоликы, 923 — православны. В селѣ быв нотарскый уряд, пошта, телеграф, телефон; три лѣсовы и една земелна управа; иншпекторат, уряд и филиалкы цолной службы (так званы финанцы); жандарскый уряд и его филиалкы. Промысловы и транспортны объекты: електрарня, бензопумпа, три лѣсосплавны ставбы з клавзурами, желѣзнична штация в селѣ и мала штация на польско-чехословацкой граници (Зимир). В селѣ была русинска горожанка (4 класы) з чешскым оддѣлѣньом; державна русинска фахова школа роботы з деревом з тырвалов выставков гуцулскых людовых выробкох; русинска народна школа (5 клас), чешска народна школа (2 класы); болниця з двома дохторами.

В часѣ Другой свѣтовой войны бой за Ясѣню продовжав ся 17 днѣ,  од 28. септембра 1944. Червена армада зашла в село 14. октобра 1944, утративши 413 воякох мертвыма. Зоз села звербовали на поповнѣня 300 обывательох.

## Жерела и одказы
* Dr. Jiří Král. Podkarpatská Rus. V Praze, nákladem vlastním, 1924. 
* Sebestyén Zsolt. Máramaros megye helységneveinek etimológiai szótára. Bessenyei könyvkiadó. Nyíregyháza, 2012. 
* A történelmi Magyarország atlasza és adattára 1914  
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.   
* Тронько П. и др. (ред.) Історія міст і сіл України. Том 7. Закарпатська область. К. 1969. 
* Історія міст і сіл України: Ясіня
* Ясінянська громада

## Референции

Катеґорія:Населены пункты Украины
Катеґорія:Населены пункты Закарпатской области
Буживал

**Буживал**,  *Bougival* — самосправна комунита на лѣвом березѣ рѣкы Сены, в околици Парижа, оддалена о 15 км на запад од его центра. Число обывательох — 8472 (2011).
Буживал мать желѣзничну штацию и е мѣстом одпочивку парижанох, де можуть плавати и возити ся на човнах. 

## Културный предварош Парижа

В XIX.сторочу Буживал став ся луксушным културным предварошом Парижа. 

Малебну околицю любили мальовати импресионисты Клод Моне, Пьер Огюст Ренуар и Алфред Сислей. 

Ту е стародавна церковь  *Notre-Dame* з XII. стороча, в романском штилу; множество красных вилл. 
 
В Буживалу мав свою виллу ай русскый писатель Иван Тургенев, а ту и умер 3. септембра 1883. В сучасности в будинку фунгуе музей Тургенева. 

В року 1875 ту умер композитор Жорж Бизе, котрый тыж ту мав свой дом, автор оперы *Кармен*, написаной ним в Буживалу.

Ту ся одбывать рочно културный фестивал *Festival de Bougival et des Coteaux de Seine*.

## Динамика обывательства

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:10000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
  bar:2008 text:2008

PlotData=
  color:barra width:20 align:left

  
  bar:1962 from:0 till: 7296
  bar:1968 from:0 till: 8444
  bar:1975 from:0 till: 8599
  bar:1982 from:0 till: 8473
  bar:1990 from:0 till: 8552
  bar:1999 from:0 till: 8432
  bar:2008 from:0 till: 8430

PlotData=

  
  bar:1962 at: 7296 fontsize:S text: 7.296 shift:(-10,5)
  bar:1968 at: 8444 fontsize:S text: 8.444 shift:(-10,5)
  bar:1975 at: 8599 fontsize:S text: 8.599 shift:(-10,5)
  bar:1982 at: 8473 fontsize:S text: 8.473 shift:(-10,5)
  bar:1990 at: 8552 fontsize:S text: 8.552 shift:(-10,5)
  bar:1999 at: 8432 fontsize:S text: 8.432 shift:(-10,5)
  bar:2008 at: 8430 fontsize:S text: 8.430 shift:(-10,5)

TextData=
  fontsize:S pos:(20,20)
  text:"Жерело: INSEE"



## Жерела и одказы
* Буживаль. //Энциклопедический словарь Брокгауза и Ефрона, т. IVa (1891): Бос — Бунчук, с. 857. 

## Референции

## Галерия

Chalet d'Ivan Tourgueniev.jpg|Вилла и...
Musee Tourgueniev.jpg|музей Тургенева
Pavillon Viardot.jpg|Павильон Виардо
Bougival Église Notre-Dame.JPG|Костел Нотр Дам

Катеґорія:Населены пункты Франции
Орел (город)

**Орел**,  *Орёл* — город в России, административный центер Орловской области и ровноименного района, до котрого але сам не входить.

## Полога
Лежить о 368 км на югозапад од Москвы, на Середнорусской высочинѣ в европской части России, на обох берегах рѣкы Ока, е желѣзничным узлом. Рѣка несплавна. Орел и Орловска область входят до Централного федералного округа.

## История
Основаный в року 1566 яко крѣпость на охрану южных границь Русского царства. В року 1987 мав 335 тысяч обывательох. 

Город лежить при сутоку Окы з ей лѣвым притоком Орликом, од чого подля етимологох походить его назва.

Статус областного центра новоствореной Орловской области достав 27. септембра 1937, перед тым входив до Курской области.

## Економика
Промысловы конарѣ: выроба потравин, включно з напиткамии 28,8 %; выроба машин и електрообладунку 27,3 %; выроба неметаличных минералных продуктох 19,9 %; металургия и выробкы з метала 18,0 %. Обсяг проданых товарох властной выробы, работ и служб, переведеных властныма силами в року 2010 чинив 25,7 млрд рубльох.

## Наука и култура
Орел мать веце высокых школ, театрох, библиотек. В городѣ суть музеи Ивана Тургенева (родив ся в Орлѣ), Николая Лѣскова, историка Тимофея Грановского и др.

## Вызнамны родаци
* Иван Тургенев (1818–1883), мать в городѣ музей и вецеро памятникы.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции

## Галерия

Central_Universal_Shop_on_the_Mira_Square.jpg|В центрѣ
Subarb_of_Orel._Russia._%D0%9F%D1%80%D0%B8%D0%B3%D0%BE%D1%80%D0%BE%D0%B4_%D0%9E%D1%80%D0%BB%D0%B0._%D0%A0%D0%BE%D1%81%D1%81%D0%B8%D1%8F_-_panoramio.jpg|Подгород Орла
View_of_Oryol_city.JPG|З колеса обзора
%D0%9E%D1%80%D0%BB%D0%B8%D0%BA_%D0%B2%D0%BF%D0%B0%D0%B4%D0%B0%D0%B5%D1%82_%D0%B2_%D0%9E%D0%BA%D1%83_-_panoramio.jpg|Суток Орлика и Окы


Катеґорія:Населены пункты России
Поп-арт

**Поп-арт**,  *pop art*, куртанка од *popular art* вседоступне умѣня — модернистичный умѣлецкый напрям, взниклый в другой половцѣ 1950-х рокох в США и Великой Британии. Поп-арт одмѣтуе традичны методы малярства и скулптуры, намѣсто того култивуе якбы случайны, часто парадоксалны комбинации готовых бытовых предметох, механичных копий, репродукций, вырывкох сериовых печатных выдань (реклама, промыслова графика, комиксы тай инше).

В протикладѣ з перед ним доминовавшым абстракционизмом, котрый категорично не допущав до зображѣня нияку реалность, ниякы спознаваны або одгадованы предметы, поп-арт докучливо и прилипливо выпыхать на очи прозаичны каждоденны предметы, портреты и образкы, взяты з телевизии, часописох, филмох, реклам — вшитко то, што видиме доокола нас, и хоснуе на то комерчны техникы, якы суть поуживаны в масмедиях и рекламѣ. 

## Критика
Поп-арт нераз быв критизованый умѣлцями и умѣлецков критиков. 13. септембра 1962  Нюйоркскый музей модерного умѣня организовав симпозиум о поп-артѣ. В дискузии вплывный критик *Хилтон Крамер (Hilton Kramer)* од новинкы *The New York Times* выявнив думку, же поп-арт «ничим ся не одличать од майстерства рекламы», обое мають за цѣль «примирити нас зо свѣтом спотребных предметох, баналности и вулгарности»..

Характерна одлика поп-арта — комбинация выклика и ровнодушности: вшитко еднако варте або безварте, красне або шкарѣдне, достойне або недостойне. Лем рекламный бизнис основаный на таком бездушно-дѣловом одношѣню ку вшиткому на свѣтѣ.

## Жерела и одказы
* Батракова С. Поп-арт — что это такое? //Юный художник. Союз художников АХ СССР. 1982 №3, сс. 26-29.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Хоннеф, Клаус. Поп-арт. Под ред. Уты Гросеник. Москва, изд-во Taschen / «Арт-родник», 2005. 
* Pop art. //Encyclopaedia Britannica.

## Референции

Катеґорія:Умелецькы напрямы
Експресионизм

**Експресионизм**, од  *expressio — выражѣня, прояв чутя* — напрям в литературѣ и умѣню первой четвертины 20. стороча, прогласившый единов реалностьов субъективный духовный свѣт чоловѣка, а главнов задачов умѣня — его выражѣня.

Характерным про тот напрям е мотив болю и крика.

Експрессионизм быв выразом индивидуалистичного протеста против калѣкости модерной цивилизации, чутя одсуджености и страха перед пониженьом чоловѣка и войнами. Туга по *експресии*, острому самовыражѣню вела ку напятости емоций, гротескной ламаности, ирационалности образох, деформации привычных представлѣнь о свѣтѣ.

## Представникы
Тот напрям ся переважно розвивав в литературѣ, филмѣ, музыцѣ, малярствѣ в Германии и Австрии.
Представникы:
* писатели Г. Кайзер, В. Газенклевер в Германии, Ф. Верфель в Австрии; 
* малярѣ Е. Нолде, Ф. Марк, П. Клее в Германии, О. Кокошка в Австрии;
* композиторы А. Шенберг, А. Берг в Австрии;
* филмовы режисеры Ф. В. Мурнау, Р. Вине, П. Лени в Германии.
В рамках експресионизма взникли ранны взоркы абстракчного умѣня: В. Кандинскый.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Умелецькы напрямы
Михайло Бицко

**Миха́йло Би́цко**,  *Michal Bycko*, *12. октобра 1952, Гуменне, Словакия —  педагог и вытварный умѣлець русинского роду, походжѣньом зоз селянской родины.

## Штудии и зачаток педагогичной роботы
Абсолвовав аграрне училище в Меджилаборцях (1972), педагогичну факулту универзиты П. Й. Шафарика (вытварництво, украинскый язык и литература, 1976), зыскав докторскый ступѣнь на универзитѣ Конштантина Филозофа в Нѣтрѣ (педагогика вытварництва, PaedDr., 1980). Од року 1977 учить на умѣлецкой школѣ в Меджилаборцях и выступуе зо статьями на розличны темы умѣлецкого живота, творить олеомальбы, карикатуры, графику. По далшых штудиях и докторской дизертации Пряшовска универзита му удѣлила титул доктора филозофии (PhD., 2003).

## Умѣлецка творба
Темы своих образох бере переважно з живота Пряшовского края, найчастѣйше суть они в жанрѣ портрета и пейзажа. Выступуе тыж з абстракчныма композициями, часто в експресионистичном штилу. Брав участь в колективных выставках в Германии, США, Югославии, Японии. 

Персоналны выставкы мав  в Меджилаборцях (1984, 1987, 1992), Пряшовѣ, Гуменному, Чешскых Будейовицях. Лавреат Меджинародной премии Треббия 2017.

Проявив ся и в литературной творбѣ оригиналнов поезиов и прозов, з котров выступав в русинскых периодиках, в народностном высыланю *Радио Патрия*, а тыж выдав зберьку поезий *Тихомир зо жывота* (2007) и далшы двѣ ай по словацкы. 

## Сполоченска чинность и поп-арт
Еще в 1980-х роках занимав ся поп-артом и особов Енди Варгола, популаризовав го и реализовав выставкы о его творчости. Е автором робот *Nočné dialógy s Andym* (1996) и *Andy Warhol* (2009).
Быв едным зо закладательох Русинской Оброды в Словакии (РОС, 1990), найвекшой и найстаршой организации той народностной меншины, а найвеце познатый як инициатор и активный участник заложѣня Музея модерного умѣня Енди Варгола в Меджилаборцях. Быв кустосом того музея и тутором умѣлецкых курзох, котры там организовав.

## Жерела и одказы
* 
* **Владислав Грешлик**: Бицько Михайло. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999.  С. 41.  
* **Павло Роберт Магочій**: Бицко Михайло. //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  С. 52. 
* З литературной творбы М. Бицка.

## Референции

Катеґорія:Вытварници
Катеґорія:Русиньскы педаґоґы
Абстракционизм

**Абстракционизм** — напрям вытварного умѣня 20. стороча (малярство, скулптура, графика), котрый одмѣтать зображѣня реалных предметох и явох. Взник в 1910-х рокох, а од конця 1940-х до зачатку 1960-х быв меджи найросширеныма и бойовныма прудами умѣня середины 20. стороча. 

Пионером абстракчного умѣня быв Василий Кандинскый.

Абстракционизм мав розличны пруды: едны створьовали упорядочены конштрукции из линий, геометричных форем и объемох, иншы, напротив тому, усиловали ся выразити спонтанность, неусвѣдоменость творчости через динамику флякох або объемох. В 1960-х рокох абстракционизм зачинать тратити свои позиции и вытѣснять ся розличныма напрямами, котры ся вертають ку реалным предметам и зображѣням.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Умелецькы напрямы
Иван Бровди

**Иван Бровди**, *2. юн 1939 Онок, жупа Угоча, Мадярске кральовство, (днесь Закарпатска область) – †2. марец 2023, Мукачово  — русинскый скулптор и малярь, носитель честных титулох  *«Заслуженый художник Украины»* (1997), *«Народный художник Украины»* (2008).

## Биография
Основну школу закончив в Оноку, де учителѣ, видячи его наданя, рекомендовали его матери дати сына до умѣлецкой школы в Ужгород. По закончѣню середной школы в Великых Комятах (1952-1955) учив ся в училищу ужиткового умѣня в Ужгородѣ (1956-1961). Ту в училищу ся спознав зо своев будучов женов Ларисов, з яков основали творчу родину. Обое понад 60 рокы презентовали высоке професийне умѣня в краю и в заграничу. Жили в Мукачовѣ.

## Творба
Створив велике число монументалных скулптур, бронзовых и деревяных рельефох, украсившых площѣ и будовы родного края. Вельо з его робот суть звязаны з русинсков историов и културов. Вызнаменаный бронзовов медалиов Выставки досягнуть народного господарства СССР (1971), премиов Ердели и Бокшая (1998, 2012).

## Жерела и одказы
* Біксей Л.: ІВАН ТА ЛАРИСА БРОВДІ. //Новини Закарпаття. 19.03.2016.http://novzak.uz.ua/news/ivan-ta-larysa-brovdi/
* 
* Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с. 
* Бровді Іван Васильович. //Художники Закарпаття
* 

## Референции

Катеґорія:Русинскы скулпторы
Катеґорія:Русиньскы умелцї
Катеґорія:Русиньскы малярї
Регент

**Регент**, од  *regens* — тот, што пануе — в монархичных державах дочасный едноособный владарь або владнуча колегия, котры реализують оправнѣня главы державы в припадѣ его малолѣтства, нездатности, тяжкой хвороты або довгой
абсенции законного наслѣдника престола. 

Регентство — една з инштитуций державного права в монархиях. В каждой державѣ, де ся регентство практикуе, предписаный свой порядок выбраня регента, вызначены особы, што годны быти регентами, и ситуации, коли регент може быти именованый або выбраный. Регентство могло ся реализовати на основѣ закона, або на основѣ звычаевой, або на основѣ тестамента владнучой особы. Регентами найчастѣйше стають ся найближшы сородникы по мужской линии, а кедь их не е — по женской. В припадѣ хвороты монарха регентом мог быти престолонаслѣдник.

## Жерела
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Кушинська Л.: Регентство. //Політична енциклопедія. Редкол.: Ю. Левенець (голова), Ю. Шаповал (заст. голови) та ін.&nbsp;— К.:Парламентське видавництво, 2011.&nbsp;— 808 с. 

## Референции

Катеґорія:Титулы
Катеґорія:Монархия